ҮЗДІК ҮШТІКТЕ
"ҮЗДІК ҮШТІКТЕ"|"/kz/newslist/all-news/v-trojke-luchshih/"
TITLE: ҮЗДІК ҮШТІКТЕ
URL: /kz/newslist/all-news/v-trojke-luchshih/
META: "ҮЗДІК ҮШТІКТЕ"|"/kz/newslist/all-news/v-trojke-luchshih/"
TOTAL WORDS: 142
DATE: 2 Желтоқсан 2024
AUTHOR(S):
TEXT: Baitursynuly University студенттерінен құралған команда Алматы қаласында өткен Республикалық сыбайлас жемқорлыққа қарсы студенттік олимпиадада жүлделі 2 орынды иеленді! Бұл - үлкен жетістік, себебі бастапқыда жеңіс үшін 90 команда үміткер болған. Заң сақшылары командасының құрамына Құқықтану білім беру бағдарламасының 3 курс студенттері: Алтынай Тлеуленова, Сергей Герцель, Амир Куандык және Ерсұлтан Үсен енді. Топ жетекшісі мемлекет және құқық теориясы кафедрасының аға оқытушысы Индира Талтанова. Қазақстан Республикасының Сыбайлас жемқорлыққа қарсы қызметінің 10 жылдығына арналған олимпиаданың финалдық кезеңі үш бөлімнен тұрды: сыбайлас жемқорлыққа қарсы заңнаманың негіздерін білуге арналған тестілеу, кейстік тапсырмаларды шешу және капитандар сайысы. Заң сақшылары барлық кезеңнен сәтті өтіп, жүлдегерлер қатарына қосылды. Студенттерге кубок, 2 дәрежелі диплом және ақшалай сертификат табысталды. Жеңімпаздар атап өткендей, олардың жетістігі мемлекет және құқық теориясы кафедрасының барлық оқытушыларының ерең еңбегінің нәтижесі, олар студенттердің олимпиадаға дайындығына барынша қолдау көрсетті. Студенттерімізді құттықтаймыз, алдағы уақытта да биік белестерді бағындыра беріңіздер!. Басып шығару
